DANIELE 9:10 SSO61SO - Ha re a ka ra utlwa lentswe la - Bible Search
10Ha re a ka ra utlwa lentswe la Jehova, Modimo wa rona, ho ya ka melao ya hae eo a neng a e beile pela rona ka baporofeta, bahlanka ba hae. Fetela lethathamong la tse ka hare
Bukana ya Seboka sa Bophelo ba Bokreste le Tshebeletso ya Rona
MABAPI LE RONA
Dikopano Tsa Rona
Dintho Tseo di di Etsang
TSE KA HARE
PALE YA BOPHELO Dintho Tsohle di a Kgoneha ho Jehova
Thabo e Tswa ho Modimo
HISTORI YA RONA Naha ya Ireland e Fumana Ditaba Tse Molemo ka Dipuo Tsa Phatlalatsa
Dithuto Tsa Bibele
Dintho Tse Fumanehang
Mabapi le Dipaki Tsa Jehova
“LEFU ha le sa tla hlola le e ba teng, mme batho ba hlokahetseng ba tla tsoswa.” Mosadi wa ka Mairambubu, o ile a utlwa mantswe ao a buuwa ke mosadi eo a neng a palame bese le yena. Mairambubu o ne a batla ho tseba ho eketsehileng. Kahoo ha ba theoha beseng, o ile a mathela mosadi eo. Lebitso la mosadi eo ke Apun Mambetsadykova, mme ke e mong wa Dipaki Tsa Jehova. Ho bua le Dipaki nakong eo ho ne ho le kotsi, empa seo re ileng ra ithuta sona ho Apun, se ile sa fetola bophelo ba rona.
Ke hlahile ka selemo sa 1937 mapolasing a Tokmok, Kyrgyzstan. Lelapa leso ke Makyrgyz, mme re bua puo ya Sekyrgyz. Batswadi ba ka ba ne ba sebetsa polasing ho tloha ha letsatsi le tjhaba ho fihlela le dikela. Batho ba sebetsang mapolasing ba ne ba fuwa dijo tseo ba neng ba ka di ja le malapa a bona, empa ba ne ba fumana moputso wa bona wa tjhelete hanngwe feela ka selemo. Mme wa ka o ne a sebetsa ka thata hore a hlokomele nna le ngwaneso. Ke ile ka kena sekolo dilemo tse hlano feela, yaba ke a se tlohela hore ke ilo sebetsa polasing.
Ke holetse sebakeng se futsanehileng. Ha ke ne ke le motjha, ke ne ke sa nahane ka bokamoso. Ke ne ke sa nahane hore ho tseba nnete ka Jehova Modimo, ho ne ho tla fetola bophelo ba ka. Ho a thahasellisa hore na nnete ya Bibele e fihlile jwang Kyrgyzstan. Tsena tsohle di qadile karolong e ka leboya ya Kyrgyzstan.
Ka 1963 ho ne ho na le Dipaki Tsa Jehova tse 160 Kyrgyzstan, mme bongata ba tsona di ne di tswa Germany, Ukraine le Russia. E mong wa bona e ne e le Eduard Varter, eo e neng e le motshwaruwa, ya ileng a kolobetswa ka selemo sa 1924 Germany. Ka 1940, Manazi a ile a mo isa dikampong tsa mahloriso, mme dilemo tse seng kae ka mora moo, mokgatlo wa Makomonisi wa USSR o ile wa mo isa kgolehong. Ka 1961 morabo rona enwa ya tshepahalang o ile a fallela motseng wa Kant, o haufi le motse wa heso.
Nakong eo, Nikolai Chimpoesh ya tswang Moldova, o ile a kgethwa hore e be molebedi wa potoloho, mme e bile mopotolohi ka dilemo tse ka bang 30. Nikolai o ne a sa etele diphutheho feela empa hape o ne a thusa hore ho be le dingolwa tse lekaneng diphuthehong. Batho ba sebetsang Mmusong ba ile ba bona seo Nikolai a neng a se etsa. Eduard Varter o ile a eletsa Nikolai a re: “Ha batho ba Mmuso ba o botsa hore re nka dibuka tsena hokae, o ba jwetse hore di tswa ntlokgolo e Brooklyn. O ba arabe o ba shebile ka mahlong. Ha ho letho leo o lokelang ho le tshaba.”—Mat. 10:19.
MOSADI WA KA O FUMANA NNETE
Mairambubu o tswa sebakeng se bitswang Naryn, Kyrgyzstan. Ke qadile ho kopana le yena ka August 1974 ha a ne a tjhaketse ngwaneso wa ngwanana. Ke ile ka mo rata ke qala ho kopana le yena. Ebile ke ile ka mo nyala hona letsatsing leo.
Mairambubu o ile a re: “Ke utlwile ditaba tse monate kajeno. Mosadi e mong o mpolelletse hore haufinyane batho ba ke ke ba hlola ba shwa le hore diphoofolo tse hlaha di ke ke tsa hlola di lematsa batho.” Ke ne ke utlwa eka o ntse a bua ditshomo feela. Kahoo ke ile ka re ho yena: “A re emele hore mosadi eo a re etele hore a tlo re hlalosetsa hantle.”
Ka mora dikgwedi tse tharo Apun o ile a re etela. Ka mora moo Dipaki di ile tsa re etela kgafetsa mme re ile ra tseba tse ding tsa Dipaki tsa pele tsa mona Kyrgyzstan. Baradi bana babo rona ba ile ba re ruta nnete ka Jehova le thato ya hae. Ba ne ba ithuta le rona ka buka ya From Paradise Lost to Paradise Regained. * Ka ha ho ne ho na le buka e le nngwe feela mona Tokmok, re ne re ikopiletsa yona ka letsoho.
E nngwe ya dintho tseo re ileng ra ithuta tsona pele ke boprofeta bo ho Genese 3:15. Boprofeta bona bo tla phethahala ka Jesu. Ona ke molaetsa wa bohlokwa oo batho bohle ba lokelang ho o tseba! Kahoo ke ha bohlokwa hore re o phatlalatse ho batho bohle. (Mat. 24:14) Ka mora nako e seng kae, nnete ya Bibele e ile ya qala ho fetola bophelo ba rona.
Morabo rona e mong wa Tokmok o ile a re memela lenyalong. Ha re le moo, re ile ra hlokomela hore Dipaki di etsa dintho ka tsela e fapaneng. Ho ne ho se na jwala lenyalong leo, mme dintho tsohle di etswa ka tlhophiso. Ho ne ho sa tshwane le manyalong a mang ao re kileng ra ya ho ona, moo batho ba neng ba tahwa, ba sa itshware hantle ba bile ba rohakana.
RE ATOLOSA TSHEBELETSO YA RONA
Ka 1987 morabo rona e mong o ile a nkopa hore ke etele motho ya nang le thahasello ya ho ithuta Bibele, ya dulang motseng wa Balykchy. Re ne re lokela ho nka leeto la dihora tse nne ka terene hore re fihle ho motho eo. Ka mora ho etela Balykchy ka makgetlo a mmalwa, re ile ra hlokomela hore batho ba bangata ba moo ba rata Bibele. Ruri ona e ne e le monyetla wa hore re atolose tshebeletso ya rona.
Nna le mosadi wa ka le bana ba rona ba 8 ka 1989
HO BA LE DIPHETOHO TSE KGOLO
Bara le baradi babo rona ba ileng ba qala mosebetsi wa Jehova maqalong a bo1950 mona Kyrgyzstan, ba ne ba tla thaba haholo ha ba bona diphetoho tse etsahetseng mona. Ho tloha ka bo1990, re ile ra fumana bolokolohi ba ho paka le ho tshwara diboka.
Ke tshimong le mosadi wa ka
Ka 1991 nna le mosadi wa ka re ile ra ya kopanong e kgolo ka lekgetlo la pele e neng e tshwaretswe Alma-Ata, eo hona jwale e bitswang Almaty, naheng ya Kazakhstan. Ka 1993 ho ile ha ba le kopano e kgolo ka lekgetlo la pele Kyrgyzstan setediamong sa Spartak se toropong ya Bishkek. Bahweletsi ba ile ba qeta beke ba se hlwekisa. Mookamedi wa sona o ne a thabile hoo a ileng a re dumella ho tshwara kopano moo mahala.
Ka 1994, re ile ra boela ra thaba ha re qala ho fumana dingolwa tsa rona ka puo ya Sekyrgyz. Hona jwale dingolwa tsa rona di se di fetolelwa kamehla ke sehlopha sa bafetoledi ba sebetsang Bethele e Bishkek. Ka 1998 mosebetsi wa Dipaki o ile wa ba molaong mona Kyrgyzstan. Bahweletsi ba se ba eketsehile, mme hona jwale re se re feta 5 000. Kajeno, re na le diphutheho tse 83 le dihlopha tse 25 tsa puo ya Setjhaena, Sekgowa, Sekyrgyz, Serussia, Puo ya Matsoho ya Russia, Seturkey, Seuighur, le Seuzbek. Bara le baradi bana babo rona ba sebeletsa Jehova ba momahane. Ke Jehova ya ileng a etsa hore dintho tsena kaofela di kgonehe.
Jehova o ile a fetola bophelo ba ka. Ke holetse mapolasing mme ke kene sekolo dilemo tse hlano feela. Jehova o ile a etsa hore ke be moholo a ba a ntshebedisa hore ke rute batho ba rutehileng ho mpheta nnete ya Bibele. Ruri Jehova o re sebedisa ka tsela eo re sa e lebellang. Ke ikemiseditse ho tswela pele ke sebeletsa Jehova ka botshepehi, eo ho yena ‘dintho tsohle di kgonehang.’—Mat. 19:26.
JW.ORG / WEBSAETE YA DIPAKI TSA JEHOVA E MOLAONG
Ke Dife Tse Ntjha
Fana ka Monehelo Bakeng sa Mosebetsi wa Rona wa Lefatshe Lohle
Tsela e Ikgethang ya ho e Sebedisa